పార్లమెంటులో జీఎస్టీ స్ఫూర్తి వెల్లివిరియాలిజీఎస్టీ అంటే గ్రోయింగ్ స్ట్రాంగర్ టుగెదర్: ప్రధానిలోక్సభలో విపక్ష నేతలతో మోదీ కరచాలనంన్యూఢిల్లీ, జూలై 17(ఆంధ్రజ్యోతి): పార్టీలకు అతీతంగా వస్తు సేవల పన్ను (జీఎస్టీ) ఏకగ్రీవంగా ఆమోదం పొందిందని.. జీఎస్టీ అంటే ‘కలిసికట్టుగా శక్తిమంతంగా ఎదగడం (గ్రోయింగ్ స్ట్రాంగర్ టుగెదర్-జీఎస్టీ)’ అని ప్రధాని మోదీ అభివర్ణించారు. అదే స్ఫూర్తి పార్లమెంటు వర్షాకాల సమావేశాల్లోనూ వెల్లివిరియాలని ఆకాంక్షించారు. రాష్ట్రపతి ఎన్నికల్లో ఓటు వేయడానికి ముందు ఆయన పార్లమెంటు ప్రాంగణంలో మీడియాతో మాట్లాడారు. ‘ఈ సమావేశాలకు ఎంతో ప్రాధాన్యం ఉంది. వేసవి తర్వాత వచ్చే వానతో పుడమి గుబాళిస్తుంది. జీఎస్టీని అమలు చేసినందున వర్షాకాల సమావేశాలు కూడా కొత్త స్ఫూర్తిని నింపాలి. ఈ సమావేశాల్లో కొత్త రాష్ట్రపతిని, నూతన ఉపరాష్ట్రపతిని ఎన్నుకుంటాం. ఈ నేపథ్యంలో ప్రజలందరి దృష్టీ పార్లమెంటుపైనే ఉంటుంది. దేశానికి ఆహారభద్రత కల్పిస్తున్న రైతన్నలకు సెల్యూట్ చేస్తున్నా’ అన్నారు.పేరుపేరునా పలకరింపు..లోక్సభలో ప్రతిపక్ష నేతలందరినీ ప్రధాని మోదీ సోమవారం పేరుపేరునా పలకరించారు. సభలోకి వస్తూనే సభ్యులందరికీ నమస్కరిస్తూ విపక్షనేతలు కూర్చున్న సీట్ల వైపు వెళ్లారు. కాంగ్రెస్ అధ్యక్షురాలు సోనియాగాంధీకి ముకుళిత హస్తాలతో నమస్కరించారు. ముందు వరుసలో కూర్చున్న మాజీ ప్రధాని హెచ్డీ దేవెగౌడ, ఎస్పీ నేత ములాయంసింగ్ యాదవ్, కాంగ్రెస్ నేత మల్లికార్జున్ ఖర్గే, నేషనల్ కాన్ఫరెన్స్ నేత ఫరూక్ అబ్దుల్లా, డిప్యూటీ స్పీకర్ తంబిదురైలతో కరచాలనం చేశారు. ఖర్గే, ములాయంలతో కాసేపు మాట్లాడారు. ఫరూక్, పీకే కున్హలకుట్టి (ఐయూఎంఎల్) ప్రమాణం చేశారు. ఇటీవల మృతి చెందిన సిట్టింగ్, మాజీ ఎంపీలకు నివాళులర్పించి సభ్యులు మౌనం పాటించారు. వర్షాలు, వరదల్లో చనిపోయినవారికి సంతాపం తెలిపారు. అమరనాథ్ యాత్రికులపై టెర్రరిస్టుల దాడిని స్పీకర్ సుమిత్రా మహాజన్ ఖండించారు. తర్వాత సభ మంగళవారానికి వాయిదా పడింది.
paarlamentulo gst sphurthy vellivirialijees ante groing stranger tugeder: pradhaaniloksabhalo vipaksha nethalatho modii karachaalanamnyuudhli, juulai 17(aandhrajyoti): paarteelaku ateetamgaa vastu sevala pannu (gst) ekagreevangaa aamodam pondindani.. gst ante ‘kalisikattugaa saktimantamgaa edagadam (groing stranger tugeder-gst)’ ani pradhaani modii abhivarninchaaru. adhe sphurthy paarlamentu varshaakaala samavesallonu velliviriyaalani aakaankshinchaaru. rashtrapati ennikallo otu veyadaaniki mundu aayana paarlamentu praamganamlo meediatho matladaru. ‘ee samavesalaku entho praadhaanyam undi. vesavi tarvaata vache vaanatho pudami gubalistundi. gstne amalu chesinanduna varshaakaala samavesalu kuudaa kotta sphuurtini nimpali. ee samavesallo kotta raashtrapatini, noothana uparaashtrapatini ennukuntam. ee nepathyamlo prajalandari drushtii paarlamentupaine untundi. deshaniki aahaarabhadrata kalpistunna raitannalaku selute chestunna’ annaru.peruperuna palakarimpu..loksabhalo pratipaksha netalandarinee pradhaani modii somavaram peruperuna palakarinchaaru. sabhaloki vastune sabhyulandarikii namaskaristuu vipakshanetalu kuurchunna seatla vaipu vellaaru. congress adhyakshuraalu soniyaagaandheeki mukulita hastaalato namaskarinchaaru. mundu varusalo kuurchunna maji pradhaani hechdy devegouda, espy netha mulaiumsing yadav, congress netha mallikarjun kharge, neshanal conferens netha faruk abdulla, deputy speaker tambidurailatoe karachaalanam chesaru. kharge, mulaayamlatho kasepu matladaru. faruk, peeke kunhalakutti (iuml) pramaanam chesaru. iteevala mruti chendina sitting, maji empeelaku nivaalularpinchi sabhyulu mounam paatinchaaru. varshaalu, varadallo chanipoyinavaariki santaapam telipaaru. amaranath yaatrikulapai terraristula daadini speaker sumitra mahajan khandinchaaru. tarvaata sabha mangalavaaraaniki vaayidaa padindi.